30.1.2006		1(2)
Oikeusministeriö

PL 25

00023 Valtioneuvosto

Lausuntopyyntö 14.12.2005

LAUSUNTO VIHKIMISOIKEUSTYÖRYHMÄN MIETINNÖSTÄ

Kiitämme mahdollisuudesta saada kommentoida vihkimisoikeuden myöntämiseen liittyvää lakiehdotusta.

Krishna-liikkeen hallituksen jäsenet yhtyvät yksimielisesti työryhmän ehdotukseen siitä, ettei vihkimisoikeutta vastaisuudessakaan myönnettäisi uskonnottomille katsomusyhteisöille. Katsomme avioliittoon vihkimisen olevan ensisijaisesti uskonnollinen sakramentti. Siviilivihkimisen puolestaan voi saada maistraatissa.

Seuraavassa esitämme mietinnön pohjalta syntyneen ehdotuksen ja muutamia vastausta vaille jääneitä kysymyksiä:

Sisäinen	1.a Ehdotus: Vihkimisoikeuden käyttämistä valvovan maistraatin lisäksi
valvonta	tulisi myös yhdyskunnalla itsellään olla valvontavelvollisuus ja lisäksi ilmoitusvelvollisuus havaitsemistaan virheistä. Yhdyskunnan itsensä tulisi valvoa, että vihkikaavaa ja muuta vihkimisjärjestystä noudatetaan tarkasti, sillä vihkikaavassa esiintyneet puutteet (jotka mitätöivät avioliiton) eivät päädy maistraatin tietoon, ellei joku yhdyskunnan piiristä niistä ilmoita. Maistraattiin menevä paperihan voi olla kunnossa, vaikka vihkikaavaa ei olisikaan asianmukaisesti noudatettu − miten on avioliiton pätevyyden laita, jos kohtalokkaat virheet eivät mene viranomaisten tietoon?

1.b Edelliseen liittyen herää myös kysymys edellä mainittujen virhe-tilanteiden käsittelystä. Kenellä on vastuu, jos avioliitto mitätöityy vihkikaavavirheen takia? Onko yhdyskunta vihkiparille korvausvelvollinen vihkijän aiheuttamasta mielipahasta tai mahdollisista käytännön seuraamuksista? Kenellä on aloitevelvollisuus uuden vihkimistilaisuuden järjestämiseksi? Vihkipäivän muuttuminen voi joillekin olla merkittävä asia; hääpäivä on saatettu valita astrologisin perustein tai esimerkiksi jonkin suvun perinteen mukaan.

Vihkijäkurssi	2.a Vihkikaavan sisältö ja muut vaadittavat muotoseikat tulisi toimittaa tiivistetyssä muodossa vihkijälle suoraan käteen. Ei niin, että vihkijä joutuu menemään kirjastoon etsimään lakikirjasta, mitä avioliittoa käsittelevissä pykälissä sanotaan vihkimiskäytännöstä. Tämän kirjallisen tiivistelmän voisi hyvin antaa vihkijälle suunnitellulla vihkijäkurssilla.

2.b Myös jonkun yhdyskunnan johtohenkilöistä olisi hyvä käydä vihkijäkurssi – ei välttämättä vihkimisoikeuden saamiseksi vaan sisäisen valvonnan mahdollistamiseksi.

										2

2.c Vihkijän velvollisuudeksi olisi luettava myös vihkiparin valistaminen hyvissä ajoin ennen häitä vihkimiskäytännöstä, esim. esteettömyystodistusten merkityksestä ja niiden hankkimisesta. Hääparille voisi laatia pienen selkeän esitteen vihkimisprosessin eri vaiheista ja kyseisen yhdyskunnan mahdollisista omista käytännöistä.

Nämä esittämämme ajatukset ja kysymykset ovat heränneet käytännön tilanteiden pohjalta. Pidämme siis tärkeänä myös yhdyskunnan sisäistä valvontaa ja ilmoitusvelvollisuutta ja painotamme kaikinpuolisen tiedon jakamisen merkitystä vihkimisprosessiin liittyen.

Kunnioittavasti

KRISHNA-LIIKE ISKCON SUOMESSA

Marja Aleneff /Mamata-mayi devi dasi	Timo Kuivanen /Tattvavada Das	
sihteeri					 puheenjohtaja

Yhteyshenkilö: Marja Aleneff, marja.aleneff@kolumbus.fi